Акцыя “Жыву ў Беларусі і тым ганаруся”, якая з’яўляецца асновай краязнаўчай работы ва ўстановах адукацыі, — гэта не толькі конкурсы, але і праекты. Як адзначыла Аляксандра Яўгенаўна, па выніках праекта “Збяры Беларусь у сваім сэрцы” навучэнцамі сабраны багаты відэаматэрыял па адметнасцях населеных пунктаў Беларусі. Дык чаму б на аснове гэтых матэрыялаў не стварыць інтэрактыўную карту нашай краіны? Клікаеш, скажам, па значку, што абазначае Полацк, і на экране з’яўляецца відэаролік, які расказвае пра адметнасці гэтага старажытнага горада. Ды нават не адзін відэаролік! І так па кожным райцэнтры. Відэакалекцыя багатая. Застаецца толькі стварыць электронную карту Беларусі. Аднак тут супрацоўнікам Рэспубліканскага цэнтра экалогіі і краязнаўства самім не справіцца, патрэбны зацікаўленыя партнёры.